wickkiey/tamil-wikipedia-chunked huggingface dataset:
# மக்பூப் அலி கான்

## ஆரம்ப கால வாழ்க்கை

### கல்வி வளர்ச்சி

மகபூப் அலி கான் இந்தியாவின் முதல் மருத்துவக் கல்லூரியான ஐதராபாத்து மருத்துவக் கல்லூரியை நிறுவினார். இது உலகிலேயே முதன்முறையாக குளோரோபாரம் கையாளும் கல்லூரியானது. 1873 ஆம் ஆண்டில், ஐதராபாத்து நகரத்தில் 14 பள்ளிகளும், பிற மாவட்டங்களில் 141 பள்ளிகளும் துவங்கப்பட்டன. இவர் இறக்கும் போது இது 1000ஐ எட்டியது.  
1893இல் பிரான்ஸ் பேர்டினண்ட் ஐதராபாத்து வந்திருந்தபோது நிசாமைச் சந்தித்தபோது எடுக்கப்பட்டப் புகைப்படம்.]]
# மக்பூப் அலி கான்

## ஆரம்ப கால வாழ்க்கை

### ஆட்சியின் போது நடந்த நிகழ்வுகள்

#### பஞ்சம்

1876-1878 ஆம் ஆண்டில் ஒரு பெரும் பஞ்சம் இவரது ஆட்சியின் போது ஏற்பட்டது. ஐதராபாத்து உட்பட முழு தக்காணமும் உணவுப் பற்றாக்குறையால் பேரழிவிற்கு உட்பட்டது. இது பிரித்தானியர்களின் கொள்கைகளால் பெரிதும் மோசமடைந்தது. நிசாம் பஞ்சத்தால் பாதிக்கப்பட்டவர்களுக்கு உதவிகளை வழங்கினார். இது சோலாப்பூர் மற்றும் பிற பாதிக்கப்பட்ட பகுதிகளிலிருந்து பல்லாயிரக்கணக்கான மக்கள் ஐதராபாத்துக்குத் தப்பி வந்தனர்.
# மக்பூப் அலி கான்

## ஆரம்ப கால வாழ்க்கை

### ஆட்சியின் போது நடந்த நிகழ்வுகள்

#### தர்பார்

இந்தியாவின் பேரரசராக ஐக்கிய இராச்சியத்தின் ஏழாம் எட்வர்டு பதவியேற்றதைக் குறிக்கும் வகையில் 1903 ஆம் ஆண்டு நடந்த தில்லி தர்பார் கொண்டாட்டங்களில் நிசாம் மக்பூப் அலி கான் கலந்து கொண்டார்.
# மக்பூப் அலி கான்

## ஆரம்ப கால வாழ்க்கை

### ஆட்சியின் போது நடந்த நிகழ்வுகள்

#### 1908 வெள்ளம்

1908 ஆம் ஆண்டின் ஏற்பட்ட முசி ஆற்றின் பெரு வெள்ளம் ஐதராபாத்து நகரத்தை அழித்தது. குறைந்தது 200,000 மக்களைப் பாதித்தது. மேலும், 15,000 பேர் கொல்லப்பட்டனர். வெள்ளம் இயல்பான நிலைமை திரும்பும் வரை வெள்ளத்தால் பாதிக்கப்பட்டவர்களை தனது அரண்மனையில் தங்க வைத்தார். கட்டா மைசம்மா கோயிலின் பூசாரியின் வழிகாட்டுதலின் பேரில், இவரும் ஒரு வேள்வியில் பங்கேற்றார். மேலும் வேள்வி தொடங்கிய சில மணிநேரங்களில் தண்ணீர் குறையத் தொடங்கியது என்று நம்பப்படுகிறது.
# மக்பூப் அலி கான்

## ஆரம்ப கால வாழ்க்கை

### சதி தடை

உடன்கட்டை ஏறுதல் என்பது கணவனை இழந்த மனைவி தன் கணவரின் சடலம் தீ மூட்டப்படும் போது அந்தத் தீயில் தன்னை அழித்துக் கொள்ளும் ஒரு பாரம்பரியமாகும். இது குறித்து கவலைக் கொண்ட நிசாம் தனது ராச்சியத்தின் சில பகுதிகளில் தடை செய்தார். மேலும், அது தொடர்வதை தீவிரமாகக் கவனித்தார். இவர் 12 நவம்பர் 1876 அன்று ஒரு "கட்டளையையும்" (பிர்மான்) வெளியிட்டார்.
# மக்பூப் அலி கான்

## சொந்த வாழ்க்கை

ஓசுமான் அலி கானுடன் நிசாம் மக்பூப் அலி கான் ]]
இந்தியத் தலைமை ஆளுநர், லிட்டன் பிரபுவின் கூற்றுப்படி, திவான் முதலாம் சலார் ஜங் நிசாமை வைத்து அரசின் அதிகாரத்தை தன் கைகளில் குவித்து வைத்திருக்க விரும்பினார்.
# மக்பூப் அலி கான்

## சொந்த வாழ்க்கை

### திருமணம்

இவர் 18 வயதில் படிக்கும் போது காதலித்த சலார் ஜங்கின் மகள் அமாத் உசு சக்ரா பேகம் என்பவரை திருமணம் செய்து கொண்டார். இவர்களுக்கு ஏழு மகன்கள் மற்றும் ஏழு மகள்கள் இருந்தனர். மீர் ஓசுமான் அலி கான் இவரது வாரிசானார்.
# மக்பூப் அலி கான்

## சொந்த வாழ்க்கை

### வாழ்க்கை முறை

நிசாம் தனது ஆடம்பரமான வாழ்க்கை முறை மற்றும் உடைகள் மற்றும் தானுந்து வாகனச் சேகரிப்புக்காக நன்கு அறியப்பட்டவர். இவரது ஆடை சேகரிப்பு அந்த நேரத்தில் உலகின் மிக விரிவான ஒன்றாகும். இவர் தனது அரண்மனை முழுவதையும் தனது அலமாரிக்காக அர்ப்பணித்தார். மேலும், ஒரே ஆடையை இரண்டாம் முறை அணிய மாட்டார். இவர், உலகின் ஐந்தாவது பெரிய ஜேக்கப் வைரத்தை வாங்கினார். இது இப்போது இந்திய அரசாங்கத்திற்கு சொந்தமான நிசாம்களின் நகைகளில் தனித்து நிற்கிறது.  
நிசாம் உருது, தெலுங்கு மற்றும் பாரசீக மொழிகளிலும் சரளமாகப் புலமை பெற்றிருந்தார் . இவர் தெலுங்கு மற்றும் உருது மொழிகளில் கவிதைகள் எழுதினார். அவற்றில் சில உசேன் சாகர் ஏரியின் சுவர்களில் "ஒரு தீவிர வேட்டையாடுபவன், குறைந்தது 30 புலிகளைக் கொன்றவன்" எனப் பொறிக்கப்பட்டுள்ளன.
# மக்பூப் அலி கான்

## சொந்த வாழ்க்கை

### இறப்பு

நிசாம் மக்பூப் அலிகான் 29 ஆகஸ்ட் 1911 அன்று தனது 45வது வயதில் இறந்தார். இவரது உடல் ஹைதராபாத்தில் உள்ள மக்கா பள்ளிவாசலில் தனது முன்னோர்கள் அடக்கம் செய்யப்பட்ட கல்லறையில் அடக்கம் செய்யப்பட்டார். இவருக்குப் பின்னர், இவரது இரண்டாவது மகன் மீர் உஸ்மான் அலி கான் நிசாமாகப் பதவியேற்றார்.
# மக்பூப் அலி கான்

## மாய சக்திகள்

பாம்புக்கடிக்கு எதிரான குணப்படுத்தும் சக்தி தனக்கு இருப்பதாக நிசாம் கூறினார். பொதுமக்களில் யாரேனும் பாம்பு கடித்தால் தன்னை அணுகலாம் என்று உத்தரவும் இட்டார். இதன் விளைவாக, பாம்புக் கடியால் பாதிக்கப்பட்டவர்களைக் குணப்படுத்துவதற்காக இவர் மீண்டும் மீண்டும் தூக்கத்திலிருந்து எழுப்பப்பட்டார். to cure people of snakebites.
# மக்பூப் அலி கான்

## இதனையும் காண்க

- ஐதராபாத் இராச்சியம்
- ஐதராபாத் நிசாம்
- ஐதராபாத்து நிசாம்களின் நகைகள்
- நிசாம் கல்லூரி
# ஆர். நாகேந்திர ராவ்

**ரட்டிஹள்ளி நாகேந்திர ராவ்** (23 யூன் 1896 - 9 பெப்ரவரி 1977) என்பவர் ஓர் இந்திய நாடக நடிகர், திரைப்பட நடிகர், தென்னிந்திய திரைப்பட இயக்குநர் ஆவார். நாடகத்துறையில் தனது வாழ்க்கையைத் துவக்கிய, ராவ் பின்னர் திரைப்படத் துறைக்கு வந்தார். அங்கு இவர் நடிகர், இயக்குநர், தயாரிப்பாளர், திரைக்கதை ஆசிரியராக மாறினார். சில சமயங்களில் இசையமைப்பாளராகவும் பணியாற்றியுள்ளார். தென்னிந்திய திரைப்பட வரலாற்றில் மிகவும் செல்வாக்கு மிக்க ஆளுமைகளில் ஒருவராகக இவர் கருதப்படுகிறார்.  
*ஹன்னிலி சிகிரிதாகா* (1968) என்ற கன்னடத் திரைப்படத்தில் நடித்ததற்காக, சிறந்த நடிகருக்கான கருநாடக அரசின் திரைப்பட விருதை ராவ் பெற்றார். திரையுலகிற்கு இவர் ஆற்றிய பங்களிப்பை அங்கீகரிக்கும் விதமாக இவருக்கு 1976 ஆம் ஆண்டு இந்திய அரசால் பத்மசிறீ விருது வழங்கப்பட்டது. ராவுக்கு நான்கு குழந்தைகள் இருந்தனர், அவர்களில் மூன்று பேர் திரைப்படத்துறையில் பணியாற்றுகின்றனர். இவரது இரண்டாவது மகனான, ஆர். என். கிருஷ்ண பிரசாத், ஒரு ஒளிப்பதிவாளர், மூன்றாவது மகனான, ஆர். என். ஜெயகோபால், திரைக்கதை ஆசிரியர், பாடலாசிரியர், இவரது இளைய மகன், ஆர். என். சுதர்சன், ஒரு நடிகராவார்.
# ஆர். நாகேந்திர ராவ்

## ஆரம்ப கால வாழ்க்கை

நாகேந்திர ராவ் 1896 ஆம் ஆண்டு சூன் 23 ஆம் நாள் பிரித்தானிய இந்தியாவின் மைசூர் இராச்சியத்தில் உள்ள ஹோல்கெரேவில் பிறந்தார்.
# ஆர். நாகேந்திர ராவ்

## தொழில்

ராவ் தனது எட்டு வயதில் கன்னட நாடகங்களில் நடித்து நாடக நடிகராக தனது வாழ்க்கையைத் தொடங்கினார். சிறுவயதில், சீதை போன்ற தெய்வீக பெண் கதாபாத்திரங்களையும் சந்திரமதி, டெஸ்டெமோனா போன்ற வரலாற்று கதாபாத்திரங்களை ஏற்று நடித்தார். பின்னர் இவர் ஆண் வேடங்களை ஏற்று நடிக்கத் துவங்கினார். இவரது நாடகப் பணி பழைய மைசூர் இராச்சியம் மற்றும் மெதராஸ் மாகாணம் ஆகியவற்றில் பிரபலமானதாக இருந்தது. நாடகத்துறையில், ஏ. வி. வரதாச்சார்யாவின் ரத்னாவளி நாடக நிறுவனம் மற்றும் மைசூரில் உள்ள சாமுண்டேஸ்வரி நிறுவனம் போன்றவற்றில் பணியாற்றினார்.  
1931 இல் இந்தியாவில் பேசும் படங்களின் சகாப்தம் தொடங்கியவுடன், ராவ் பம்பாய்க்கு (இப்போது மும்பை) புறப்பட்டார். அங்கு, *பாரிஜாத புஷ்பஹரணம்* (1932), *கோவலன்* (1933) ஆகிய தமிழ்த் திரைப்படங்களில் நடிகரும் இயக்குநருமான பி. கே. ராஜா சாண்டோவால் நடிகராக அறிமுகப்படுத்தப்பட்டார். கோவலன் படத்தில் கோவலனாகவும் பாரிஜாத புஷ்பஹரணம் படத்தில் நாரதர் என முக்கிய வேடத்தில் நடித்தார் மேலும் தெலுங்குத் திரைப்படமான *ராமதாசு* (1933) என்ற படத்தில் நடித்தார். . திரைப்படத்தில் நுழைந்ததைத் தொடர்ந்து, ராவ் பெங்களூர் திரும்பினார். பின்னர் கன்னட திரையுலகில் பெரும் தாக்கத்தை ஏற்படுத்திய நடிகரும் இயக்குநருமான சுப்பையா நாயுடுவுடன் இணைந்து ஸ்ரீ சாகித்ய சாம்ராஜ்ய நாடக மண்டலியை (ஸ்ரீ சாஹித்ய சாம்ராஜ்ய நாடக நிறுவனம்) நிறுவினார். தயாரிப்பு நிறுவனம் 1964 வரை இருந்தது. இதைத் தொடர்ந்து, அவர் *ஸ்ரீ கன்னிகா பரமேஸ்வரி கதே* (1966) மற்றும் *கருளினா கரே* (1970) போன்ற படங்களில் தந்தை வேடங்களில் தோன்றினார். ராஜ்குமாருடன் இணைந்து நடித்த அவரது 1968 திரைப்படமான *ஹன்னிலி சிகிரிதாகா* படத்தில் இவரது நடிப்பிற்காக சிறந்த நடிகருக்கான கருநாடக அரசு திரைப்பட விருதைப் பெற்றார். இவர் நடித்த கடைசி படம் 1974 இல் வெளியான புரொபசர் *ஹுச்சுராய* திரைப்படம் ஆகும்.
# தேனி கல்வி மாவட்டம்

**தேனி கல்வி மாவட்டம்** என்பது தேனி முதன்மைக் கல்வி மாவட்டத்தில் உள்ள மூன்று கல்வி மாவட்டங்களில் ஒன்றாகும். 2018 ஆம் ஆண்டு ஜூன் 1 முதல் பெரியகுளம் கல்வி மாவட்டத்திலிருந்த தேனி வட்டாரம், மயிலாடும்பாறை வட்டாரம் மற்றும் உத்தமபாளையம் கல்வி மாவட்டத்திலிருந்த போடி வட்டாரம் என்று மூன்று வட்டாரங்களிலுள்ள அனைத்து உயர்நிலை மற்றும் மேல்நிலைப்பள்ளிகள் புதிய தேனி கல்வி மாவட்டத்தில் இணைக்கப்பட்டன.  
இக்கல்வி மாவட்டத்திற்கு மாவட்டக் கல்வி அதிகாரி தலைமை அதிகாரியாக இருக்கிறார்.
# சத்திய நாராயண சாசுத்திரி

**சத்ய நாராயண சாசுத்திரி** (Satya Narayana Shastri) ஓர் இந்திய ஆயுர்வேத மருத்துவர் மற்றும் சமசுகிருத அறிஞர் ஆவார். 1887 ஆம் ஆண்டு இந்தியாவின் உத்தரபிரதேச மாநிலத்தில் பிறந்த இவர், இந்தியாவின் முதல் குடியரசுத் தலைவரான இராசேந்திர பிரசாத்திற்கு முதல் கௌரவ மருத்துவர் ஆக இருந்தார். சரக சம்கிதை என்ற மருத்துவ நூலை எழுதினார், இந்நூல் 1962 ஆம் ஆண்டு வெளியிடப்பட்டது பனாரசு இந்து பல்கலைக்கழகத்தின் ஆயுர்வேத கல்லூரி மற்றும் சம்பூர்ணானந்த் சமசுகிருத விசுவவித்யாலயாவின் அரசு ஆயுர்வேத கல்லூரியின் முதல்வராக பணியாற்றினார். இந்திய அரசு இவருக்கு 1954 ஆம் ஆண்டு இந்தியாவின் மூன்றாவது உயரிய குடிமகன் விருதான பத்ம பூசண் விருதை வழங்கியது
# சத்திய நாராயண சாசுத்திரி

## மேலும் பார்க்கவும்

- சரகர்
- சுசுருத சம்கிதை
# மிர் துராப் அலி கான், முதலாம் சலார் ஜங்

**சர் மிர் துராப் அலி கான், முதலாம் சலார் ஜங்** (*Mir Turab Ali Khan, Salar Jung I*) (21 ஜனவரி 1829 - 8 பிப்ரவரி 1883), ஓர் இந்திய பிரபு ஆவார். இவர் 1853 க்கு இடையில் ஐதராபாத் மாநிலத்தின் பிரதம அமைச்சராக 1883 இல் தான் இறக்கும் வரை பணியாற்றினார். இவர் 1869 மற்றும் 1883 க்கு இடையில் ஆறாவது நிசாம் ஆறாம் ஆசாப் ஜாவின் அரசப் பிரதிநிதியாகவும் பணியாற்றினார்  
வருவாய் மற்றும் நீதித்துறை அமைப்புகளின் மறுசீரமைப்பு, ஐதராபாத் மாநிலத்தை மாவட்டங்களாகப் பிரித்தல், அஞ்சல் சேவை நிறுவனம், முதல் நவீன கல்வி நிறுவனங்களை நிறுவுதல் மற்றும் முதல் ரயில் மற்றும் தந்தி வலையமைப்புகளின் கட்டுமானம் உள்ளிட்ட நிர்வாகச் சீர்திருத்தங்களுக்காக இவரது பதவிக்காலம் அறியப்படுகிறது. 1857 ஆம் ஆண்டு நடைபெற்ற சிப்பாய்க் கிளர்ச்சியின் ஒரு சிறிய பகுதி இவரது பதவிக்காலத்தில் நடந்தது. மேலும் அதை அடக்குவதற்கு இவர் ஒரு பகுதியாக இருந்தார்.  
மாநிலத்தின் மிக முக்கியமான குடும்பங்களில் ஒன்றான சாலர் ஜங் குடும்பத்தைச் சேர்ந்த ஐந்து பிரதம அமைசர்களில் இவரும் ஒருவர். இவரது மகள் அமாத்-உசு-செக்ரா நிசாம் ஆறாம் ஆசப் ஜாவை மணந்தார். எனவே இவர் கடைசி நிசாமான மிர் ஓசுமான் அலி கானின் தாய்வழி தாத்தா என்று அறியப்பட்டார்.
# மிர் துராப் அலி கான், முதலாம் சலார் ஜங்

## ஆரம்ப கால வாழ்க்கை

கான் பிஜாப்பூரில் 1829 இல் பிறந்தார். முதலில் பீஜாப்பூரின் அடில் ஷாஹி வம்சத்தின் கீழும், பின்னர் முகலாயப் பேரரசின் கீழும், கடைசியாக நிசாம்களின் கீழும் பல்வேறு பதவிகளை வகித்த குடும்பத்தின் வழித்தோன்றல் ஆவார். இவரது தந்தை முகம்மது அலி கான், மீர் ஆலமின் மூத்த மகன், மற்றும் இவரது தாயார் சயத் காசிம் அலி கானின் மகள்.
# மிர் துராப் அலி கான், முதலாம் சலார் ஜங்

## தொழில்

1847 இல் கம்மம் தாலுகாதாராக நியமிக்கப்பட்டார். 8 மாதங்கள் அந்தப் பதவியில் இருந்தார்.
# மிர் துராப் அலி கான், முதலாம் சலார் ஜங்

## தொழில்

### ஐதராபாத்தின் பிரதமர்

(அமர்ந்திருப்பவர்களில், மையத்தில்) மற்றும் இரண்டாம் சம்சு-உல்-உம்ரா I(அமர்ந்திருப்பவர்களில், வலமிருந்து மூன்றாவது),சுமார் 1870கள்.]]
இவர் தனது மாமா சிராஜ்-உல்-முல்க்கைத் தொடர்ந்து 1853 இல் தனது 23வது வயதில் பிரதமரானார். இந்த நேரத்தில், ஐதராபாத்து மாநிலத்தின் நிர்வாகம் ஊழல் நிறைந்ததாக இருந்தது. மேலும் முறையான ஆட்சி வடிவமும் இல்லை.  
ஐதராபாத்து நீதி மன்றங்களின் அமைப்பு, காவல் படையின் அமைப்பு, நீர்ப்பாசனப் பணிகளை நிர்மாணித்தல் மற்றும் சரிசெய்தல் மற்றும் பள்ளிகளை நிறுவுதல் ஆகியவை இவரது முந்தைய சீர்திருத்தங்களில் அடங்கும். 1854 ஆம் ஆண்டில், ஐதராபாத்தில் முதல் நவீன கல்வி நிறுவனம் *தார்-உல்-உலூம்* என்ற பெயரில் நிறுவப்பட்டது.  
1857 நடைபெற்ற சிப்பாய்க் கிளர்ச்சியின் போது இவர் ஆங்கிலேயர்களை ஆதரித்தார். இதன் காரணமாக பிராந்தியத்தில் அமைதி உறுதிப்படுத்தப்பட்டது. சலார் ஜங் தனது சீர்திருத்தங்களை மேலும், தைரியமாக முன்வைக்க கிளர்ச்சியில் பிரித்தானிய அரசாங்கத்தின் ஆர்வத்தை சாதகமாகப் பயன்படுத்திக் கொண்டார்.  
1867 ஆம் ஆண்டில், மாநிலம் பேரர், பீதர், பிஜாப்பூர், ஔரங்காபாத் மற்றும் ஐதராபாத்து என ஐந்து பிரிவுகளாகவும் ( சுபாக்கள்) பதினேழு மாவட்டங்களும் உருவாக்கப்பட்டு ஐந்து பிரிவுகளுக்கும் சுபேதார்கள் அல்லது ஆளுநர்களும், மாவட்டங்களுக்கு தாலுகாதார்களும் தாசில்தார்களும் நியமிக்கப்பட்டனர்.  
சாலார் ஜங் அறிமுகப்படுத்திய மற்ற முக்கியமான சீர்திருத்தம் நாணயத்தை நிலைப்படுத்தியதாகும். மாவட்ட நாணயங்கள் ஒழிக்கப்பட்டு ஐதராபாத்தில் ஒரு மத்திய நாணயச்சாலை நிறுவப்பட்டது. இவர் *ஹாலி சிக்கா* என்ற ரூபாயை வெளியிட்டார். இது அனைத்து பண பரிவர்த்தனைகளுக்கும் நிலையான நாணயமாக மாறியது. நகரத்தில் ஒரு அரசுக் கருவூலம் நிறுவப்பட்டது. மேலும் சுங்கத் துறை நேரடியாக அரசாங்கத்தின் கீழ் கொண்டு வரப்பட்டது.
# மிர் துராப் அலி கான், முதலாம் சலார் ஜங்

## தொழில்

### ஆட்சியாளராக

26 பிப்ரவரி 1869 அன்று, ஐந்தாம் ஆசப் ஜா இறந்தார். அபோது இரண்டு வயதே நிரமியிருந்த அவரது மூத்த மகன் மக்பூப் அலி கான், ஆறாவது நிசாமாக முடிசூட்டப்பட்டார். சலார் ஜங், பிரித்தானிய அரசாங்கத்தின் வற்புறுத்தலின் பேரில், மாநிலத்தின் முக்கிய பிரபுவான சம்சு-உல்-உமாராவுடன் இணைந்து அரசப் பிரதிநிதியாக இருந்தார். 1881 இல், சம்சு-உல்-உமாரா இறந்த பின்னர் சலார் ஜங் மட்டுமே ஒரே அரசப் பிரதியாக இருந்தார். ஐந்தாம் ஆசப் ஜாவின் வாழ்நாளில், நிசாமின் மேற்பார்வையால் சலார் ஜங் கணிசமான அளவு பாதிக்கப்பட்டார். ஆனால் தான் ஆட்சியாளராக இருந்த காலத்தில், அதிக அதிகாரத்தை அனுபவித்தார். சலார் ஜங் தனிப்பட்ட முறையில் புது நிசாமுக்கு மாநில விவகாரங்களில் பயிற்சி அளித்தார்.  
1868 ஆம் ஆண்டில், ஈகைத் திருநாள் தினத்தன்று, நிசாம் அரசவைக்குச் செல்லும்போது இவர் மீது ஒரு கொலை முயற்சி மேற்கொள்ளப்பட்டது. இரண்டு கைத்துப்பாக்கி-குண்டுகள் சுடப்பட்டன. அதில் ஒன்று இவரது உதவியாளரைக் காயப்படுத்தியது. மற்றொன்று இவரது தலைப்பாகையை உரசிச் சென்றது. சதிகாரர் உடனடியாக பிடிபட்டார். கொலையாளி ஒப்புதல் வாக்குமூலம் அளிக்காததால் குற்றத்திற்கான காரணம் தெரியவில்லை.  
1876 இல், பேரரின் மறுசீரமைப்பைப் பெறுவதற்கான நோக்கத்துடன் இவர் இங்கிலாந்துக்குச் சென்றார். இவர் அந்த முயற்சியில் தோல்வியுற்றாலும், இவரது தனிப்பட்ட தகுதிகள் இவருக்கு முழு அங்கீகாரத்தைப் பெற்றுத் தந்தது. 1876 ஆம் ஆண்டு ஜூன் 21 ஆம் தேதி ஆக்சுபோர்டு பல்கலைக்கழகத்தில் இருந்து கௌரவப் பட்டம் பெற்றார்.
# மிர் துராப் அலி கான், முதலாம் சலார் ஜங்

## கலைச் சேகரிப்பு

1876 ஆம் ஆண்டு பிரான்ஸ் பயணத்தின் போது தனித்துவமான மெஃபிஸ்டோபிலஸ் &amp;amp; மார்கரெட் என்ற "இரட்டை சிற்பம்" இவரால் வாங்கப்பட்டது. இவர் உரோம் நகருக்குச் சென்றபோது அங்கு இவர் வெயில்ட் ரெபேக்கா என்ற பளிங்குச் சிலையை வாங்கினார்.  
சலார் ஜங் குடும்பம் சேகரித்த கலைச் சேகரிப்புகள் அனைத்தும் ஐதராபாத்தின் சாலார் ஜங் அருங்காட்சியகத்தில் வைக்கப்பட்டது.
# மிர் துராப் அலி கான், முதலாம் சலார் ஜங்

## சொந்த வாழ்க்கை

இவருக்கு இரண்டு மகன்கள் மற்றும் இரண்டு மகள்கள் இருந்தனர். இவரது மகள் அமாத்-உசு- செக்ரா ஆறாம் ஆசப் ஜாவை மணந்தார். எனவே இவர் கடைசி நிசாம் மிர் ஓசுமான் அலி கானின் தாய்வழி தாத்தா ஆவார்.
# மிர் துராப் அலி கான், முதலாம் சலார் ஜங்

## இறப்பு மற்றும் மரபு

வாந்திபேதி ஏற்பட்ட இவர் பிப்ரவரி 8, 1883 இல் ஐதராபாத்தில் இறந்தார். இவரது உடல் தைரா மிர் மோமின் கல்லறையில் அடக்கம் செய்யப்பட்டது. இவரது இறப்பிற்காக ஐதராபாத் மாநிலம் முழுவதும் 3 நாள் துக்கம் அனுசரிக்கப்பட்டது. இவருக்குப் பிறகு இவரது மகன் இரண்டாம் சலார் ஜங் பிரதமரானார். இவரது பேரன் 1486 சதுர மைல்கள் பரப்பளவு கொண்ட ஒரு தோட்டத்தைக் கொண்டிருந்தார். அதில் கிட்டத்தட்ட £60,000 வருமானம் ஈட்டுகிறார்.
# மிர் துராப் அலி கான், முதலாம் சலார் ஜங்

## இதணையும் காண்க

- சலார் ஜங் அருங்காட்சியகம்
- ஐதராபாத் இராச்சியம்
# பீனோ அர்பெல்

**பீனோ அர்பெல்** (*Beno Arbel*) என்பார் 1939 ஆம் ஆண்டு சனவரி மாதம் முதல் 2013 ஆம் ஆண்டு ஏப்ரல் மாதம் 9 ஆம் நாள் வரை வாழ்ந்தார். இவர் ஒரு இஸ்ரேலிய கணிதவியலாளரும் கணித வரலாற்றாசிரியரும் ஆவார். இவர் டெல் அவிவ் பல்கலைக்கழகத்தில் கணித பேராசிரியராகப் பணியாற்றினார்.
# பீனோ அர்பெல்

## சுயசரிதை

இவர் ருமேனியாவின் ட்ரேகனெஸ்டில் உள்ள ஓல்ட்டில் பிறந்தார். அர்பெல்,தனது கல்விப் படிப்பைத் புக்கரெஸ்ட் பல்கலைக்கழகத்தில் தொடங்கினார். இவர் 1961 ஆம் ஆண்டு இஸ்ரேலுக்கு குடிபெயர்ந்த பிறகு எருசலேம் உள்ள எபிரேய படிப்பை பல்கலைக்கழகத்தில் தொடர்ந்தார். இவர் 1963 ஆம் ஆண்டு கணிதத்திலும் இயற்பியலிலும் தனது இளங்கலைப் படிப்பை முடித்தார்.இவர் 1965 ஆம் ஆண்டு ஏப்ரல் மாதத்தில் ஆர்யே டுவோரெட்ஸ்கியின் மேற்பார்வையில் கணிதத்தில் பட்டம் பெற்றார்.பட்டம் பெற்ற ஒரு மாதத்திற்குப் பிறகு இவர் இஸ்ரேல் பாதுகாப்புப் படையில் சேர்ந்தார். ஏர்பெல் தனது முனைவர் பட்டத்தை 1987ஆம் ஆண்டு மார்செல் ஹெர்சாக்கின் மேற்பார்வையில் எபிரேய பல்கலைக்கழகத்தில் பெற்றார். டெல் அவிவ் பல்கலைக்கழகம், கிப்புட்ஜிம் கல்லூரி, பீட் பெர்ல் கல்வியியல் கல்லூரி மேலும் டெல் அவிவ்-யாஃபோ கல்விக் கல்லூரி ஆகியவற்றில் கற்பித்தல் பணிபுரிந்தார்.  
1980 ஆம் ஆண்டின் பிற்பகுதியிலிருந்து, டெல் அவிவ் பல்கலைக்கழகத்தில் கணிதம் மற்றும் கணினி அறிவியலில் கல்வியில் திறமை பெற்ற இளம் மாணவர்களுக்கான திட்டத்தின் இயக்குநராக ஆர்பெல் பணியாற்றினார்.
# பீனோ அர்பெல்

## தேர்ந்தெடுக்கப்பட்ட படைப்புகள்

-
-
# சமன்லால் தூங்காஜி

**சமன்லால் தூங்காஜி** (Chamanlal Doongaji) என்பவர் ஒரு இந்திய தொழிலதிபர், திரைப்படத் தயாரிப்பாளர், விநியோகஸ்தர் ஆவார். இவர் கன்னடத்தில் முதல் பேசும் படமான *சதி சுலோக்சனாவைத்* தயாரித்ததற்காக அறியப்படுகிறார். இவர் 1932 ஆம் ஆண்டு *சவுத் இந்தியா மூவிடோன்* என்ற திரைப்பட விநியோக நிறுவனத்தை நிறுவினார்.  
இவர் மார்வாடி குடும்பத்தைச் சேர்ந்தவர். பெங்களூரில் வசித்து வந்தார்.
# சிறீபுரந்தன் தெற்கு

**சிறீபுரந்தன் தெற்கு** (*Sripurandan South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# சிறீபுரந்தன் தெற்கு

## மக்கள்தொகை

2001 மக்கள்தொகை கணக்கெடுப்பின்படி, சிறீபுரந்தன் தெற்கு கிராமத்தில் 1119 ஆண்கள் மற்றும் 1095 பெண்கள் என மொத்தம் 2214 மக்கள் பேர் இருந்தனர்.
# இரன் பகதூர் சிங்

**இரன் பகதூர் சிங்** (*Ran Bahadur Singh*) இந்தியாவைச் சேர்ந்த ஒரு சுதந்திரப் போராட்ட வீரர் மற்றும் ஓர் அரசியல்வாதியாவார். 1957 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தல் மற்றும் 1962 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தல்களில் இந்திய தேசிய காங்கிரசு கட்சியை இவர் பிரதிநிதித்துவப்படுத்தினார். இரன் பகதூர் சிங் அர்ரையாயாவில் பல கல்வி நிறுவனங்களின் நிறுவனர் ஆவார். மாகாண காங்கிரசு குழு உறுப்பினராகவும் இருந்தார். 1957 ஆம் ஆண்டு முதல் 1967 ஆம் ஆண்டு வரையிலும் அர்ரைய்யா தொகுதியில் இருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். 1967 ஆம் ஆண்டில், இரன் பகதூர் சிங் பசுத்தி சட்ட சபையிலிருந்து சட்டமன்றக் குழு உறுப்பினரானார்.
# பாரத் ஆதிவாசி கட்சி

**பாரத் ஆதிவாசி கட்சி** (*Bharat Adivasi Party*) (சுருக்கமாக: **BAP**) இராஜஸ்தான் மற்றும் மத்தியப் பிரதேசம் மாநிலங்களில் செயல்படும் மாநில அரசியல் கட்சி ஆகும். இது இந்தியத் தேர்தல் ஆணையத்தில் பதிவு செய்யப்பட்டது. இது பாரதிய பழங்குடியினர் கட்சியிலிருந்து பிரிந்து சென்றவர்கள் மோகன் லால் ரோத் தலைமையில் 10 செப்டம்பர் 2023 அன்று நிறுவப்பட்டது.. இதன் முதன்மை குறிக்கோள் ஆதிவாசிகளின் நலன்களை மேம்படுத்துவதாகும்.
# பாரத் ஆதிவாசி கட்சி

## 2023 சட்டமன்றத் தேர்தல்களில்

பாரத் ஆதிவாசி கட்சி 2023 இராஜஸ்தான் சட்டமன்றத் தேர்தல்களில் மூன்று தொகுதிகளையும்; மற்றும் 2023 மத்தியப் பிரதேச சட்டமன்றத் தேர்தல்களில் ஒரு தொகுதியையும் கைப்பற்றியது.இக்கட்சியின் தலைவர் இராஜ்குமார் ரோத் இராஜஸ்தானின் சோராசி சட்டமன்றத் தொகுதியில் 69 ஆயிரத்திற்கு மேற்பட்ட வாக்குகள் பெற்று வெற்றி பெற்றார்.இக்கட்சியின் கமலேஷ்வர் தோதியார், மத்தியப் பிரதேசத்தின் சைல்னா சட்டமன்றத் தொகுதியிலிருந்து தம்மை எதிர்த்து நின்ற பாரதிய ஜனதா கட்சி மற்றும் இந்திய தேசிய காங்கிரசு கட்சி வேட்பாளர்களை வென்றார்.
# கொடை (திரைப்படம்)

**கொடை** (*Kodai*) என்பது 2023 ஆம் ஆண்டு வெளியான இந்தியத் தமிழ் மொழி காதல் நகைச்சுவை நாடகத் திரைப்படமாகும். இத்திரைப்படத்தை ராஜாசெல்வம் இயக்கியுள்ளார். கார்த்திக் சிங்கா மற்றும் அனயா லட்சுமி ஆகியோர் முக்கிய வேடங்களில் நடித்துள்ளனர். இப்படத்திற்கு சுபாஷ் கவி இசையமைத்துள்ளார், அர்ஜுனன் கார்த்திக் ஒளிப்பதிவு செய்துள்ளார், ஜி.சசிகுமார் படத்தொகுப்பு செய்துள்ளார். இது 10 பிப்ரவரி 2023 அன்று வெளியிடப்பட்டது.
# கொடை (திரைப்படம்)

## கதைக்களம்

ஆதரவற்ற குழந்தைகள் இல்லம் நடத்தும் கதாபாத்திரத்தில் கார்த்திக் சிங்கா நடித்துள்ளார். தான் நடத்தும் அந்த இல்லத்துக்குக் கிடைத்த தொகையை மோசடி ஆசாமியிடம் பறிகொடுக்கிறார். அப்பணத்தை அவர்கள் வழியிலேயே சென்று மீட்டெடுக்க செய்யும் முயற்சிகளே கொடை படத்தின் மையம் ஆகும்.
# கொடை (திரைப்படம்)

## நடிகர்கள்

- பாஸ்கராக கார்த்திக் சிங்கா (தமிழ் நடிகர்)
- பவித்ராவாக அனயா
- பாஸ்கரின் நண்பர் பாண்டியாக ரோபோ சங்கர்
- ஞானமாக எம். எசு. பாசுகர்
- தேநீர் கடை உரிமையாளர் தங்கமணியாக ஜி. மாரிமுத்து
- தரகராக சிங்கமுத்து
- ஆனந்தனாக அஜய் ரத்னம்
- போலி காவலர் வெங்கட்டாக போஸ் வெங்கட்
- வடிவேலாக சுவாமிநாதன்
- கு. ஞானசம்பந்தன் as the orphan caregivers
- பாஸ்கரின் நண்பர் பழனியாக சிசர் மனோகர்
- வடிவேலின் மைத்துனராக கிரேன் மனோகர்
- பவித்ராவின் தந்தையாக ஆனந்த் பாபு
- ரோஜாவாக கே. ஆர். விஜயா
- மதனாக கராத்தே ராஜா
# கொடை (திரைப்படம்)

## தயாரிப்பு

இதற்கு முன்பு *மாமதுரை* (2007), *அய்யன்* (2011) ஆகிய படங்களில் நடித்த நடிகர் சிங்கமுத்துவின் மகன் வாசன் கார்த்திக், கார்த்திக் சிங்கா என்ற புதிய மேடைப் பெயரை கொடை திரைப்படத்திற்குப் பயன்படுத்தினார்.
# கொடை (திரைப்படம்)

## இசை

படத்தின் ஒலிப்பதிவு மற்றும் பின்னணி இசையை சுபாஷ் கவி இசையமைத்துள்ளார்.
# கொடை (திரைப்படம்)

## வரவேற்பு

இத்திரைப்படம் 10 பிப்ரவரி 2023 அன்று தமிழ்நாடு முழுவதும் வெளியிடப்பட்டது. *தி ஹிந்து தமிழின்* ஒரு விமர்சகர், படத்திற்கு ஐந்தில் இரண்டு நட்சத்திரங்களைக் கொடுத்து, "உற்சாகம் குறைவாக இருந்தது" என்று முடித்திருந்தார். "காதல், நகைச்சுவை மற்றும் அதிரடி" ஆகிய எல்லாவற்றின் கலவையும் இந்தப் படத்தில் இருப்பதாக *தினத்தந்தியின்* ஒரு விமர்சகர் குறிப்பிட்டார். *தினபூமியின்* ஒரு விமர்சகர் படத்திற்கு எதிர்மறையான விமர்சனத்தையும் கொடுத்தார்.
# ஆர். என். ஜெயகோபால்

**ஆர். என். ஜெயகோபால்** (*R. N. Jayagopal*, 1935&nbsp;– 19 மே 2008) என்பவர் ஒரு இந்திய திரைப்பட இயக்குநர் மற்றும் கன்னடத் திரைப்பட பாடலாசிரியர் ஆவார். இவர் 12,000 திரைப்படப் பாடல்களை எழுதியுள்ளார்.
# ஆர். என். ஜெயகோபால்

## ஆரம்ப வாழ்க்கையும் கல்வியும்

ஆர்.என்.ஜே என்று நண்பர்களாளும், இரசிகர்களாளும் அறியப்படும் ஆர். என். ஜெயகோபால், கன்னட திரையுலகின் மற்றொரு ஜாம்பவானான ஆர். நாகேந்திர ராவுக்கு மகனாக 1935 ஆம் ஆண்டு பிறந்தார். இவர் தனது துவக்க மற்றும் கல்லூரிக் கல்வியை பெங்களூரில் பயின்றார். பி. எஸ். ராஜ் ஐயங்காரிடம் கருநாடக இசை கற்றார். இவர் வயலின் வாசிப்பதில் வல்லவராவார். ஜெயகோபால் அவரது பெற்றோரின் நான்கு மகன்களில் ஒருவர். இவரது அண்ணன் ஆர். என். கிருஷ்ண பிரசாத், ஒளிப்பதிவாளராவார். இவரது தம்பி ஆர். என். சுதர்சன், ஒரு மூத்த திரைப்பட நடிகர் மற்றும் தயாரிப்பாளராவார்.
# ஆர். என். ஜெயகோபால்

## தொழில்

ஜெயகோபால் 1957 ஆம் ஆண்டு தனது தந்தை தயாரித்த *பிரேமத புத்ரி* திரைப்படத்திற்கு "திரிபுவன ஜனனி ஜகன்மோகினி" என்ற பாடல் வரிகளை எழுதி திரையுலகில் நுழைந்தார். அதுமுதல் நூற்றுக்கணக்கான படங்களுக்கு உரையாடல், பாடல் வரிகள் போன்றவற்றை எழுதியுள்ளார். *தூமகேது*, *கேசரின கமலா*, *அவள அந்தரங்கா* உள்ளிட்ட எட்டு படங்களை இயக்கியுள்ளார். மணிரத்னத்தின் முதல் படமான *நம்ம மக்களு* மற்றும் *பல்லவி அனுபல்லவி* ஆகிய படங்களுக்கு சிறந்த உரையாடல் எழுத்தாளராக கருநாடக அரசு விருதைப் பெற்றுள்ளார்.  
இவர் பல தொலைக்காட்சித் தொடர்களையும் இயக்கியுள்ளார், ஆனால் கன்னடப் படங்களுக்கு பாடல்கள் எழுதுவதில் ஆர்வம் கொண்டவராவார். இவரது பாடல் வரிகள் பொருளுள்ளவையாகவும், மிகுந்த மதிப்பைக் கொண்டவையாகவும் இருந்தன. இவரது பல பாடல்கள் இசை அமைப்பிற்காக மட்டுமல்லாமல், பாடல்களின் தரத்தினாலும் பெரும் வெற்றியைப் பெற்றுள்ளன.  
இவர் சி. உதயசங்கர், விஜய நரசிம்மா, சரோத் அஸ்வத், ஹுன்சூர் கிருஷ்ணமூர்த்தி போன்ற சிறந்த எழுத்தாளர்களின் நிறுவனங்களில் பணியாற்றியுள்ளார்.  
ஜெயகோபால் சென்னையில் கன்னடத்தை இரண்டாம் மொழியாக கற்பிக்கும் முதல் பள்ளியான வித்யா வினயா வினோதா மெட்ரிகுலேசன் மேல்நிலைப் பள்ளியைத் துவக்கினார். *நாயகன்,* *மைக்கேல் மதன காமராஜன்* போன்ற திரைப்படங்களில் நன்கு பாராட்டப்பட்ட பாத்திரங்களில் நடித்ததன் மூலம் தமிழ் திரையுலகிலும் தனது முத்திரையைப் பதித்தார்.
# ஆர். என். ஜெயகோபால்

## திரைப்படவியல்

### இயக்குநராக

| 1968 | *தூமகேது* | திரைக்கதை, உரையாடல், பாடல்கள் போன்றவற்றையும் எழுதினார் |  |
| --- | --- | --- | --- |
| 1972 | *நா மெச்சித ஹுடுகா* | திரைக்கதை, உரையாடல், பாடல்கள் போன்றவற்றையும் எழுதினார் |  |
| 1973 | *கேசரினா கமலா* | திரைக்கதை, உரையாடல், பாடல்கள் போன்றவற்றையும் எழுதினார் |  |
| 1979 | *முத்து ஒந்து முத்து* | திரைக்கதை, உரையாடல், பாடல்கள் போன்றவற்றையும் எழுதினார் |  |
| 1981 | *மரியத ஹாடு* | திரைக்கதை, உரையாடல், பாடல்கள் போன்றவற்றையும் எழுதினார் |  |
| 1983 | *மக்களே தேவரு* | உரையாடல், பாடல்கள் போன்றவற்றையும் எழுதினார் |  |
| 1984 | *அவள அந்தரங்கா* |  |  |
| 1987 | *ஹ்ருதய பல்லவி* | திரைக்கதை, உரையாடல், பாடல்கள் போன்றவற்றையும் எழுதினார் | } |
# ஆர். என். ஜெயகோபால்

## திரைப்படவியல்

### நடிகராக

- *மைக்கேல் மதன காமராஜன்* (1990; தமிழ்)
- *ஜீவநதி* (1996)
# ஆர். என். ஜெயகோபால்

## விருதுகள்

கர்நாடக அரசு திரைப்பட விருதுகள்  
- 1968-69 : சிறந்த உரையாடல் – *நம்ம மக்களு* (1969)
- 1982-83 : சிறந்த உரையாடல் - *பல்லவி அனுபல்லவி* (1983)
- 1985-86: சிறப்பு விருது (பாடல் வரிகள்) – *ஸ்வாபிமனா* (1985)
# ஆர். என். ஜெயகோபால்

## இறப்பு

இவர் 19 மே 2008 அன்று தன் 72வது வயதில் மாரடைப்பால் இறந்தார். இவரது மனைவி லலிதா இரண்டு ஆண்டுகளுக்குப் பிறகு, சூன் 13, 2010 அன்று இறந்தார்.
# கமலேஷ்வர் தோதியார்

**கமலேஷ்வர் தோதியார்** (Kamleshwar Dodiyar), 2023 மத்தியப் பிரதேச சட்டமன்றத் தேர்தலில் ரத்லாம் மாவட்டத்தின் சைலானா சட்டமன்ற தொகுதியிலிருந்து, பாரத் ஆதிவாசி கட்சி சார்பில் போட்டியிட்டு, தன்னை எதிர்த்த நின்ற பாரதிய ஜனதா கட்சி மற்றும் இந்திய தேசிய காங்கிரசு வேட்பாளர்களை, 71,219 வாக்குகள் பெற்று வெற்றி பெற்றுள்ளார்.
# காட்மியம் அசைடு

**காட்மியம் அசைடு** (*Cadmium azide*) என்பது Cd(N<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது காட்மியம் நேர்மின் அயனியும் (Cd<sup>2+</sup>) அசைடு N<sup>3-</sup>எதிர்மின் அயனியும் சேர்ந்து காட்மியம் அசைடு உருவாகிறது.  
காட்மியம் அசைடு நிறமற்றதாகவும் படிகத் தூளாகவும் காணப்படுகிறது. அழுத்தத்திற்கு அதிக உணர்திறன் கொண்ட காட்மியம் அசைடு மற்ற அசைடுகளைப் போலவே வெடிக்கும் தன்மை கொண்டதாகும். அதிக வெப்பநிலை எதிர்ப்பைக் கொண்டுள்ள இச்சேர்மம் நல்ல வெடிக்கும் திறனையும் கொண்டுள்ளது. இதன் காரணமாக, காட்மியம் அசைடு நுண்ணிய தொடக்க நிலை அமைப்புகளுக்குள் பொருந்தும் எனவும் எதிர்பார்க்கப்படுகிறது.
# கேலியேட்டசு

***கேலியேட்டசு*** (*Haliaeetus*) என்பது நான்கு வகையான கழுகுகளின் பேரினமாகும். இது *இக்தியோபாகா* இனத்தில் உள்ள கடல் கழுகுகளுடன் நெருங்கிய தொடர்புடையது.  
இந்த பேரினத்தில் பின்வரும் நான்கு சிற்றினங்கள் அடங்கும்:
| *கேலியேட்டசு லுகோசெபாலசு* | வெண்தலைக் கழுகு/பலாடு கழுகு | கனடா மற்றும் அலாஸ்காவின் பெரும்பாலான பகுதிகள், ஐக்கிய மாகாணங்கள் மற்றும் வடக்கு மெக்சிக்கோ முழுவதும் | தீவாய்ப்புக் கவலை குறைந்த இனம் |
| --- | --- | --- | --- |
| *கேலியேட்டசு லுகோரிபசு* | அதீனா மீன் கழுகு/பல்லா கழுகு | கஜகஸ்தான், உருசியா, தஜிகிஸ்தான், துருக்மெனிஸ்தான், உஸ்பெகிசுதான், மங்கோலியா, சீனா, இந்தியா, நேபாளம், பங்களாதேஷ், மியான்மர் மற்றும் பூட்டான். | அருகிய இனம் |
| *கேலியேட்டசு அல்பிசில்லா* | வெண்வால் கழுகு | கிரீன்லாந்து மற்றும் ஐஸ்லாந்து ஐரோப்பா மற்றும் ஆசியா முழுவதும் கிழக்கே சப்பானின் ஹொக்கைடோ வரை | தீவாய்ப்புக் கவலை குறைந்த இனம் |
| *கேலியேட்டசு பெலஜிகசு* | இசுடீலர் கடல் கழுகு | உருசியா, கொரியா, ஜப்பான், சீனா, தைவான் | அழிவாய்ப்பு இனம் |
# அர்மோகிந்தர் சிங் சாத்தா

**அர்மோகிந்தர் சிங் சாத்தா** (*Harmohinder Singh Chatha*) இந்தியாவைச் சேர்ந்த ஓர் அரசியல்வாதியாவார். அரியானா சட்டமன்றத்தின் சபாநாயகராகவும் அரியானா அரசாங்கத்தில் நிதி, விவசாயம், தோட்டக்கலை, கால்நடை பராமரிப்பு, பால் மற்றும் மீன்வளத்துறை அமைச்சராகவும் பணியாற்றினார்.
# அர்மோகிந்தர் சிங் சாத்தா

## தனிப்பட்ட வாழ்க்கை

அர்மோகிந்தர் சிங் சாத்தா ஏப்ரல் 1, 1935 ஆம் ஆண்டு ஏப்ரல் மாதம் முதல் தேதியன்று பாக்கித்தான் நாட்டின் பஞ்சாப் மாகாணத்திலுள்ள பலியா நகரத்தில் பிறந்தார். அரியானா மாநிலத்தின் கர்னல் நகரிலுள்ள தயால் சிங் கல்லூரியில் படித்து பட்டம் பெற்றார்.
# அர்மோகிந்தர் சிங் சாத்தா

## தொழில்

1972 ஆம் ஆண்டு அக்டோபர் மாதம் 11 ஆம் தேதியன்று தான் இடம்பெற்றிருந்த சமூகத்தின் உறுப்பினர் பதவியை விட்டு விலகினார். இவருக்குப் பிறகு சவுத்ரி சரூப் சிங் மாநில அமைச்சராகப் பதவியேற்றார். 2009 ஆம் ஆண்டு அக்டோபர் மாதம் 28 ஆம் தேதியன்று அரியானா மாநில சட்டமன்றத்தின் சபாநாயகராக நியமிக்கப்பட்டார். காங்கிரசு கட்சியின் உறுப்பினராக செயல்பட்ட இவர் மூன்று முறை சபாநாயகராகப் பணியாற்றினார்.
# நடுப்பட்டி (நாமக்கல்)

**நடுப்பட்டி** (*Naduppatty*) என்பது தமிழ்நாட்டின் நாமக்கல் மாவட்டம் வெண்ணந்தூர் வட்டத்தில் உள்ள ஒரு கிராம ஊராட்சி ஆகும்.
# நடுப்பட்டி (நாமக்கல்)

## மக்கள்தொகை

2011ஆம் ஆண்டு இந்திய மக்கள்தொகை கணக்கெடுப்பின் படி நடுப்பட்டி கிராமத்தில் 838 ஆண்கள் 857 பெண்கள் என மொத்தம் 1695 பேர் வசித்தனர்.
# சௌத்ரி சர்தார் கான்

**சௌத்ரி சர்தார் கான்** (*Chaudhary Sardar Khan*) இந்தியாவைச் சேர்ந்த ஓர் அரசியல்வாதியாவார். பிரித்தானிய இந்தியாவில் பரத்பூர் சமசுதானத்தில் இருந்த புனகனா நகரத்தில் சௌத்ரி சர்தார் கான் பிறந்தார். அரியானா மாநிலத்தின் உள்துறை அமைச்சராக பணியாற்றினார். 1977 ஆம் ஆண்டு அரியானா சட்டமன்றத்திற்கு நடைபெற்ற தேர்தலில் சனதா கட்சியின் உறுப்பினராக நுகு தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். சௌத்ரி சர்தார் கான் ரகீம் கான் குலத்தைச் சேர்ந்தவராவார். அரியானாவின் மேவாட்டில் உள்ள அனைத்து அரசியல் குடும்பங்களிலும் மிக முக்கியமானவராகவும் கருதப்பட்டார்.
# ஆர். என். சுதர்சன்

**ரட்டிஹள்ளி நாகேந்திர சுதர்சன்** (2 மே 1939 - 8 செப்டம்பர் 2017) என்பவர் ஓர் இந்திய நடிகரும், தயாரிப்பாளரும் ஆவார். இவர் முதன்மையாக கன்னடத் திரைப்படங்களில் பணியாற்றினார். இவர் தமிழ், இந்தி, தெலுங்கு, மலையாளம் ஆகிய மொழித் திரைப்படங்களிலும் நடித்துள்ளார். ஐந்து தசாப்தங்களுக்கும் மேலாக நீடித்த இவரது திரைப்பட வாழ்க்கையில், இவர் 250 க்கும் மேற்பட்ட படங்களில் நடித்துள்ளார்.
# ஆர். என். சுதர்சன்

## தனிப்பட்ட வாழ்க்கை

ஆர்.என்.சுதர்சன் மூத்த நடிகரான ஆர். நாகேந்திர ராவின் மகன் ஆவார். இவரது அண்ணன் ஆர். என். ஜெயகோபால் (இறப்பு 2008) பிரபல பாடலாசிரியர் இன்னொரு அண்ணனான ஆர். என். கே. பிரசாத் (இறப்பு 2012) பிரபல ஒளிப்பதிவாளர் ஆவார். இவர் நடிகை ஷைலஸ்ரீயை திருமணம் செய்து கொண்டார்.
# ஆர். என். சுதர்சன்

## தொழில்

1961 ஆம் ஆண்டில், *விஜயநகரத வீரபுத்ரா* என்ற படத்தில் தன் 21 வயதில் கன்னடத் திரைப்படத் துறையில் முன்னணி நடிகராக சுதர்சன் நுழைந்தார். 60 படங்களுக்கு மேல் கதாநாயகனாக நடித்த இவர் பின்னர் எதிர்மறை பாத்திரங்களில் நடித்தார்.  
சுதர்சன் 2009-10 ஆம் ஆண்டின் மதிப்புமிக்க டாக்டர் ராஜ்குமார் வாழ்நாள் சாதனையாளர் விருது அளிக்கபட்டு கௌரவிக்கப்பட்டார்.
# ஆர். என். சுதர்சன்

## இறப்பு

இவர் 8 செப்டம்பர் 2017 அன்று தன் 78வது வயதில் சிறுநீரக நோயால் இறந்தார்
# ஆர். என். சுதர்சன்

## திரைப்படவியல்

### திரைப்படங்கள்

#### தமிழ்

- *சுமதி என் சுந்தரி* (1971)
- *மரியா மை டார்லிங்* (1980)
- *ஊமை உள்ளங்கள்* (1981) -"துளிர் விடும் காலம்" - ஜானகியுடன் பாடகராக
- *பகடை பனிரெண்டு* (1982)
- *நெஞ்சங்கள்* (1982) as Bairava
- *தீர்ப்பு (திரைப்படம்)* (1982) as Alexander
- *நீதிபதி* (1983)
- *சந்திப்பு* (1983)
- *பாயும் புலி* (1983)
- *புன்னகை மன்னன்* (1986)
- *நாயகன்* (1987)
- *வேலைக்காரன்* (1987)
- *உள்ளே வெளியே* (1993)
- *ரமணா* (2002)
- *பாரிஜாதம்* (2006)
- *சாருலதா* (2012)
# ஆர். என். சுதர்சன்

## திரைப்படவியல்

### தொலைக்காட்சி

- *மர்மதேசம்* ரகசியம் - ருங்கராஜனாக
- *மாயா மச்சிந்திரா*
- *வேலன்* பிரம்மராக்சனாக
- *மரகத வீணை*
- *அக்னிசாட்சி*
- *மை டியர் பூதம்* லி ஸ்வானாக (முக்கிய எதிரி)
# சீதக்கா

**தன்சாரி அனசுயா** (பிறப்பு: சூலை 9, 1971), பொதுவாக **சீதக்கா** (*Seethakka*) என்று அழைக்கப்படுபவர், தற்போது தெலங்காணாவில் அமைச்சராகப் பணியாற்றும் இந்திய அரசியல்வாதி ஆவார். இவர் தெலங்காணா சட்டமன்றத்தில் முலுக் சட்டமன்ற தொகுதியை பிரதிநிதித்துவப்படுத்துகிறார். இவர் 2009ஆம் ஆண்டு ஆந்திரப் பிரதேச சட்டமன்றத்திற்கும், 2018 மற்றும் 2023ஆம் ஆண்டுகளில் தெலங்காணா சட்டமன்றத்திற்கும் சட்டமன்ற உறுப்பினராகத் தேர்ந்தெடுக்கப்பட்டார். இவர் சூன் 2018-ல் அகில இந்திய மகளிர் காங்கிரசின் பொதுச் செயலாளராக நியமிக்கப்பட்டார். மேலும் ஆகத்து 2019-ல் சத்தீசுகர் மகளிர் காங்கிரசின் மாநிலப் பொறுப்பாளராக ஆனார். இவர் 'தெலங்காணாவின் இரும்புப் பெண்மணி' என்று குறிப்பிடப்படுகிறார்.
# சீதக்கா

## இளமை

சீதக்கா ஜக்கனகுடெம் கிராமத்தில் ஆதிவாசி கோயா பழங்குடி குடும்பத்தில் பிறந்தவர். அரசியலுக்கு வருவதற்கு முன்பு அனசுயா நக்சலைட் ஆனார். 1987ஆம் ஆண்டு தனது 14வது வயதில் ஜனசக்தி நக்சல் குழுவில் சேர்ந்தார். இவருக்கு இந்த இயக்கத்தில் கிடைத்த ஏமாற்றத்தின் காரணமாக பதினோர் வருட காலத்திற்குப் பிறகு இயக்கத்திலிருந்து வெளியேறினார். 1997ஆம் ஆண்டு பொது மன்னிப்பு திட்டத்தின் கீழ் இவர் காவல்துறையில் சரணடைந்தார். பின்னர் இவர் படிப்பைத் தொடர்ந்தார், வழக்கறிஞரானார். 2022-ல், சீதக்கா தனது முனைவர் பட்ட ஆய்வினை உசுமானியா பல்கலைக்கழகத்தில் அரசியல் அறிவியலில் முடித்தார்.
# சீதக்கா

## அரசியல் வாழ்க்கை

2004ஆம் ஆண்டு தெலுங்கு தேசம் கட்சியில் இணைந்து முலுக் தொகுதியில் போட்டியிட்டுத் தோல்வியடைந்தபோது, முதலில் அரசியலில் நுழைந்தார் அனசுயா. 2009ல் மீண்டும் முலுக் தொகுதியில் போட்டியிட்டு, வெற்றி பெற்று, காங்கிரசு வேட்பாளர் போடம் வீரையாவை பெரும் வாக்கு வித்தியாசத்தில் தோற்கடித்தார். இவர் 2014 தேர்தலில் பாரத் இராட்டிர சமிதி வேட்பாளர் அசுமீரா சந்துலாலிடம் தோல்வியடைந்தார்.  
2017ஆம் ஆண்டில், அனசுயா தெலுங்கு தேசம் கட்சியை விட்டு வெளியேறி இந்தியத் தேசிய காங்கிரசில் சேர்ந்தார். விரைவில் அகில இந்திய மகளிர் காங்கிரசின் பொதுச் செயலாளராகவும் பின்னர் சத்தீசுகர் மகளிர் காங்கிரசின் மாநிலப் பொறுப்பாளராகவும் ஆனார். இவர் 2018 மற்றும் 2023 முலுக் தொகுதிக்கான சட்டமன்ற பொதுத் தேர்தல்களில் காங்கிரசு வேட்பாளராகப் போட்டியிட்டு வெற்றி பெற்றார்.  
7 திசம்பர் 2023 அன்று, தெலங்காணாவின் அமைச்சராகப் பதவியேற்றார்.
# சீதக்கா

## பொது அடைப்பின் போது நிவாரணம்

அனசுயா 2020ஆம் ஆண்டில் தெலங்காணா-சத்தீசுகர் எல்லைக்கு அருகிலுள்ள 400 க்கும் மேற்பட்ட கிராமங்களுக்கு பொது அடைப்பின் போது உள்ளூர் மக்களுக்கு நிவாரணம் வழங்கினார், அரிசி, பருப்பு போன்றவற்றை விநியோகித்தார், தேவையான மக்களுக்குப் பொருட்கள் மற்றும் முகமூடிகளை விநியோகித்தார். இவரது முயற்சிகள் சமூக ஊடகங்களில் மிகப்பெரிய ஆதரவைப் பெற்றன, "என் சொந்த திருப்திக்காக, எனது மக்களுக்கு எனது கடமையாக இதைச் செய்கிறேன்" என்று அனசூயா கூறினார். “ஆளும் அரசிடம் இருந்து எந்த ஆதரவும் இல்லை. நன்கொடைகள் மற்றும் ஒத்த எண்ணம் கொண்ட நபர்களின் ஆதரவின் காரணமாக என்னால் இதையெல்லாம் செய்ய முடிந்தது எனத் தெரிவித்தார்.
# ஜாது லகிரி

**ஜாது லகிரி** (*Jatu Lahiri*) (; 28 ஏப்ரல் 1936 - 16 பிப்ரவரி 2023) ஒரு இந்திய அரசியல்வாதி ஆவார். இவர் இந்தியாவின் மேற்கு வங்க மாநிலத்தின் சிப்பூர் (சட்டமன்றத் தொகுதி) சட்டமன்ற உறுப்பினராகத் தேர்ந்தெடுக்கப்பட்டவரும் ஆவார்.  
லகிரி "சந்திரகாச்சி கூட்டுறவு வங்கியின்" தலைமை ஆலோசகராகவும் இருந்தார்.  
லகிரி 16 பிப்ரவரி 2023 அன்று தனது 86வது வயதில் இறந்தார்.
# கிர்மென் சைல்லா

**கிர்மென் சைல்லா** (*Kyrmen Shylla*) இந்தியாவைச் சேர்ந்த ஓர் அரசியல்வாதியாவார். 1988 ஆம் ஆண்டு நவம்பர் மாதம் 22 ஆம் தேதியன்று இவர் பிறந்தார். ஐக்கிய சனநாயகக் கட்சியின் அரசியல்வாதியாக மேகாலயா மாநில அரசியலில் செயல்பட்டார். மேகாலயாவின் சட்டமன்ற உறுப்பினராகவும் இருந்தார். மேகாலயாவின் ஆளுநரான கங்கா பிரசாத், மாநிலத்தில் மேகாலயா சனநாயகக் கூட்டணி அரசாங்கத்தின் தேசிய மக்கள் கட்சி தலைமையிலான கூட்டணியில் அமைச்சரவையின் அமைச்சர்களில் ஒருவராக பதவியேற்றார். அப்போது பதவியேற்ற அமைச்சர்களில் இவர் இளைய அமைச்சர் என்பது குறிப்பிடத்தக்கதாகும்.
# கிர்மென் சைல்லா

## ஆரம்ப வாழ்க்கை மற்றும் தொழில்

கிளே சைல்லா மற்றும் கோர் சிம்ப்லி தம்பதியருக்கு மகனாக கிர்மென் சைல்லா பிறந்தார். இவருடைய தந்தை சைதியா இல்லா தன்னாட்சி மாவட்ட குழுவின் முன்னாள் உறுப்பினர் ஆவார். கிர்மென் சைல்லாவுக்கு பதினைந்து உடன்பிறப்புகள் உள்ளனர். இவர் அக்குடும்பத்தின் ஆறாவது குழந்தையாவார். கிர்மென் சைல்ல ஒரு தொழிலதிபராகத் திகழ்ந்தார்.
# கிர்மென் சைல்லா

## கல்வி

கிர்மென் சைல்லா 2004 ஆம் ஆண்டில் கிளீக்ரியாத்து மேல்நிலைப் பள்ளியில் இருந்து தனது மேல்நிலைப் பள்ளி விடுப்புச் சான்றிதழை, பெற்றுள்ளார்.
# கிர்மென் சைல்லா

## அரசியல் வாழ்க்கை

கிர்மென் சைல்லா 2018 ஆம் ஆண்டு ஐக்கிய சனநாயக கட்சி வேட்பாளராக கிளீக்ரியாத்து தொகுதியில் போட்டியிட்டு சட்டமன்றத் தேர்தலில் வெற்றி பெற்றார்.
# கிர்மென் சைல்லா

## தேர்தல் பதிவுகள்

2018 ஆம் ஆண்டில் கிரிமென் சைல்லா கிளீக்ரியாத்து தொகுதியில் ஐக்கிய சனநாயகக் கட்சி வேட்பாளராகப் போட்டியிட்டு, மாநில சட்டமன்றத்திற்கான தனது முதல் தேர்தலில் வெற்றி பெற்றார். இத்தேர்தலில் 8181 வாக்குகள் வித்தியாசத்தில் பாரதிய சனதா கட்சியின் இயசுட்டின் தகரை எதிர்த்து வெற்றி பெற்றார்.
# கிர்மென் சைல்லா

## ஐக்கிய சனநாயகக் கட்சி

கிர்மென் சைல்லா மேகாலயா அரசியலில் ஐக்கிய சனநாயகக் கட்சியின் உறுப்பினராகச் செயல்பட்டார். 2018 ஆம் ஆண்டு நடைபெற்ற தேர்தலில் இக்கட்சியின் சார்பாகவே போட்டியிட்டு வெற்றியும் பெற்றார்.
# கிர்மென் சைல்லா

## அரசாங்கத்தில் பதவிகள்

கிர்மென் சைல்லா தற்போது வருவாய் மற்றும் பேரிடர் மேலாண்மை துறை, சமூக நலத்துறை, கலால் துறை ஆகியவற்றின் பொறுப்பாளராக உள்ளார்.
# கிர்மென் சைல்லா

## தனிப்பட்ட வாழ்க்கை

கிர்மென் சைல்லா திருமணம் செய்து கொள்ளவில்லை. 2019 ஆம் ஆண்டில் தனது வீட்டில் கைவிடப்பட்ட ஒரு பெண் குழந்தையை தனது குடும்பத்திற்கு தத்தெடுக்க அவர் ஆர்வம் காட்டினார்.
# இரவீந்திர பாதக்கு

**இரவீந்திர சதானந்து பாதக்கு** (*Ravindra Sadanand Phatak*) இந்தியாவைச் சேர்ந்த ஓர் அரசியல்வதியாவார்.மகாராட்டிர மாநிலம் தானே மாவட்டத்தைச் சேர்ந்த இவர் சிவசேனா கட்சி அரசியல்வாதியாகச் செயல்பட்டார். தானே உள்ளூராட்சிகள் தொகுதியை பிரதிநிதித்துவப்படுத்தி சிவசேனாவின் உறுப்பினராக, மகாராட்டிராவின் தற்போதைய சட்ட மேலவை உறுப்பினராக உள்ளார். தானே நகராட்சி ஆணையத்தின் நிலைக்குழு தலைவராக 2005 மற்றும் 2012 ஆம் ஆண்டுகளில் இரண்டு முறை தேர்ந்தெடுக்கப்பட்டார் 2014 ஆம் ஆண்டில் தானே சட்டமன்றத் தேர்தலில் போட்டியிட்டு தோல்வியடைந்தார்.
# இரவீந்திர பாதக்கு

## பதவிகள்

- 2002: தானே மாநகராட்சியில் உறுப்பினராகத் தேர்ந்தெடுக்கப்பட்டார்
- 2005: தானே மாநகராட்சியின் நிலைக்குழு தலைவராக தேர்ந்தெடுக்கப்பட்டார்
- 2007: தானே மாநகராட்சியில் உறுப்பினராக மீண்டும் தேர்ந்தெடுக்கப்பட்டார்
- 2012: தானே நகராட்சி ஆணையத்தில் உறுப்பினராக மீண்டும் தேர்ந்தெடுக்கப்பட்டார்
- 2012: தானே மாநகராட்சியின் நிலைக்குழு தலைவராக தேர்ந்தெடுக்கப்பட்டார்
- 2015: தானே நகராட்சி ஆணையத்தில் உறுப்பினராகத் தேர்ந்தெடுக்கப்பட்டார்
# வர்தக்கு நகர், தானே

**வர்தக்கு நகர்** (*Vartak Nagar, Thane*) என்பது இந்தியாவின் மகாராட்டிரா மாநிலத்தின் தானே நகரத்தில் உள்ள ஒரு முதன்மையான மற்றும் ஓர் உயர் சந்தை பகுதி ஆகும். தானே இரயில் நிலையத்திலிருந்து 4.3 கிலோமீட்டர் தொலைவில் இப்பகுதி உள்ளது. பொக்ரான் சாலை எண். 1, உப்வான் ஏரியில் உள்ள பொக்ரான் சாலை எண். இரண்டை சேர்வதற்கு இந்தப் பகுதி வழியாகச் செல்கிறது. வர்தக் நகரின் பெரும்பகுதி 63 ஏக்கர் மகாராட்டிரா வீட்டுவசதி மற்றும் பகுதி மேம்பாட்டு ஆணையக் காலனி கட்டிடங்களால் மூடப்பட்டுள்ளது. இந்த கட்டிடங்கள் பெரும்பாலும் தானே மற்றும் அதைச் சுற்றியுள்ள உற்பத்தி அலகுகளில் பணிபுரியும் தொழில்துறை தொழிலாளர்களால் ஆக்கிரமிக்கப்பட்டுள்ளன.  
பெரும்பாலான குடியிருப்பாளர்கள் வர்தக்கு நகர் மற்றும் பிற பகுதிகளைச் சுற்றியுள்ள உற்பத்தி அலகுகள் / தொழிற்சாலைகளில் வேலை செய்தனர். சில புகழ்பெற்ற நிறுவனங்கள் வர்தக்கு நகர் மற்றும் அதைச் சுற்றியுள்ள பகுதிகளில் தங்கள் அலகுகளைக் கொண்டிருந்தன. சாசுத்திரி நகர், சமதா நகர் மற்றும் யசோதன் நகர்/லோகமான்யா நகர் போன்றவை அருகிலுள்ள பகுதிகளில் அடங்கும்.  
வர்தக்கு பகுதியில் உள்ள புகழ்பெற்ற அடையாளங்களில் ஒன்று சாய்பாபா மந்திர் ஆகும்.. சுலோச்சனா தேவி சிங்கானியா உயர்நிலைப் பள்ளி, லிட்டில் பிளவர் உயர்நிலைப் பள்ளி, பிராமன் வித்யாலயா, சிறீமதி சாவித்ரி தேவி திராணி பள்ளி மற்றும் கல்லூரி ஆகியவை இந்தப் பகுதியில் உள்ள முக்கிய பள்ளிகளில் அடங்கும்.  
மறுவடிவமைப்பு மற்றும் புதிய வீட்டு மனை, நிலம் தொழில் வளர்ச்சியின் காரணமாக இப்பகுதி படிப்படியாக மாற்றத்திற்கு உட்பட்டுள்ளது.  
வர்தக்கு நகரிலுள்ள கட்டிடங்களில் தோசுத்தி விகார், கோர்சு கோபுரம் , வேதாந்த வளாகம் போன்றவை சில முக்கிய கட்டடங்களாகும். .
# கதிரவமறைப்பு, ஏப்ரல் 9, 2043

முழு கதிரவமறைப்பு(total solar eclipse) ஏப்ரல் 9, 2043 வியாழன் அன்று நிகழும். புவிக்கும் சூரியனுக்கும் இடையில் நிலா செல்லும் போது கதிரவமறைப்புகதிரவமறைப்பு ஏற்படுகிறது, இதனால் புவியில் உள்ள பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட பெரியதாக இருக்கும் போது முழு கதிரவமறைப்பு ஏற்படுகிறது, இது அனைத்து நேரடி சூரிய ஒளியையும் தடுக்கிறது. இந்நிலையில் நாள் முழுதும் இருளாக மாறும். முழுமையும் புவியின் மேற்பரப்பில் ஒரு குறுகிய தடத்தில் நிகழ்கிறது, பகுதிக்கதிரவமறைப்பு சுற்றியுள்ள பகுதியில் ஆயிரக்கணக்கான கிலோமீட்டர் அகலத்தில் தெரியும்.  
இது ஒரு முழு கதிரவமறைப்பாக இருக்கும் போது, இது ஒரு நடுவண் கதிரவமறைப்பு அல்ல ( காம்மாக்கதிர் 0.9972 அல்லது பெரியதாக இருக்கும் போது), ஆனால் இயல்பிகந்தது. மையமற்ற கதிரவமறைப்பு என்பது மொத்த மையக் கோடு புவியின் மேற்பரப்பை வெட்டாத ஒன்றாகும். மாறாக, மையக் கோடு புவியின் மேற்பரப்பிற்கு சற்று மேலே செல்கிறது.முனைப் பகுதியில் சூரிய மறைவு அல்லது சூரிய எழுச்சியின்போது முழுமையும் தெரியும் நிலையில் மட்டுமே இந்த அரிய வகை ஏற்படுகிறது.
# கதிரவமறைப்பு, ஏப்ரல் 9, 2043

## தெரியும் திறன்

இது உருசியாவின் கம்சட்கா தீவகம், மகதான் ஒப்லாத்து, யாகுடியாவின் வடகிழக்கில் (உள்ளூர் நேரப்படி ஏப்ரல் 10 அன்று காலை) முழுமையாகத் தெரியும். இது உருசியாவின் வடகிழக்கு, கனடா, கிரீன்லாந்து, சுவால்பார்டு, ஐசுஸ்லாந்தில் முழுவதிலும் பகுதியாகத் தெரியும். அலாஸ்கா, அவாய், வடக்கு பசிபிக் உட்பட அமெரிக்காவின் மேற்குப் பகுதியிலும் இது ஓரளவு பகுதியாகத் தெரியும்.  
முழு கதிரவமறைப்புகள் நிகழும் இடங்கள்: ஈவன்ஸ்க், ஓம்சுச்சன், பலானா, செம்சான் மற்றும் சிரியங்கா .
# கதிரவமறைப்பு, ஏப்ரல் 9, 2043

## படிமங்கள்

அசைவூட்டத் தடம்
# கதிரவமறைப்பு, ஏப்ரல் 9, 2043

## தொடர்புடைய கதிரவமறைப்புகள்

### 2040-2043 கதிரவமறைப்புகள்

இந்தக் கதிரவமறைப்பு ஓர் அரையாண்டுத் தொடரின் பகுதியாகும். ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும்.
| இறங்குமுகக் கணு |  |  |  |  |
| --- | --- | --- | --- | --- |
| 119 | மே 11, 2040  
பகுதி | 124 | நவம்பர் 4, 2040  
வலய |  |
| 129 | ஏப்பிரல் 30, 2041  
முழு | 134 | அக்தோப்பர் 25, 2041  
வல்லய |  |
| 139 | ஏப்பிரல் 20, 2042  
முழு | 144 | அக்தோப்பர் 14, 2042  
வலய |  |
| 149 | ஏப்பிரல் 9, 2043  
முழு (மையமற்றது) | 154 | அக்தோப்பர் 3, 2043  
வலயr (மையமற்றது) | } |
# கதிரவமறைப்பு, ஏப்ரல் 9, 2043

## தொடர்புடைய கதிரவமறைப்புகள்

### சாரோசு 149

சாரோசு 149 என்பது, ஒவ்வொரு 18 ஆண்டுகள், 11 நாட்களில் மீள நிகழும். இதில் 71 நிகழ்வுகள் அமையும். இந்தத் தொடர் 1664, ஆகத்து 21 அன்று தொடங்கியது. இத்தொடரில் 2043, ஏப்பிரல் 9 முதல் 2331, அக்தோபர் 2 வரை முழு கதிரவமறைப்புகள நிகழும். இந்தத் தொடர் தனது71 ஆம் நிகழ்வில் பகுதிக் கதிரவமறைப்பாக 2926, செபுதம்பர்28 அன்று முடிவுறும். T இதில் மிகநெடிய முழு கதிரவ்வமறைப்பு4 மணித்துளி, 10 நொடிகளுக்கு 2205, சூலை 17 இல் நிகழும்.  
| 15 | 16 | 17 |
| --- | --- | --- |
| சனவரி 23, 1917 | பிப்ரவரி 3, 1935 | பிப்ரவரி 14, 1953 |
| பிப்ரவரி 25, 1971 | மார்ச்சு 7, 1989 | மார்ச்சு 19, 2007 |
| மார்ச்சு 29, 2025 | ஏப்பிரல் 9, 2043 | ஏப்பிரல் 20, 2061 |
| மே 1, 2079 | மே 11, 2097 | } |  
| 15 | 16 | 17 |
| --- | --- | --- |
| சனவரி 23, 1917 | பிப்ரவரி 3, 1935 | பிப்ரவரி 14, 1953 |
| பிப்ரவரி 25, 1971 | மார்ச்சு 7, 1989 | மார்ச்சு 19, 2007 |
| மார்ச்சு 29, 2025 | ஏப்பிரல் 9, 2043 | ஏப்பிரல் 20, 2061 |
| மே 1, 2079 | மே 11, 2097 | } |
Series members 15–25 occur between 1901 and 2100:
|-
!15
!16
!17
|-  
சனவரி 23, 1917  
பிப்ரவரி 3, 1935  
பிப்ரவரி 14, 1953
|-
!18
!19
!20
|-  
பிப்ரவரி 25, 1971  
மார்ச்சு 7, 1989  
மார்ச்சு 19, 2007
|-
!21
!22
!23
|-  
மார்ச்சு 29, 2025  
ஏப்பிரல் 9, 2043  
ஏப்பிரல் 20, 2061
|-
!24
!25
|-  
மே 1, 2079  
மே 11, 2097
|}
# கதிரவமறைப்பு, ஏப்ரல் 9, 2043

## தொடர்புடைய கதிரவமறைப்புகள்

### மெட்டானிக் தொடர்

மெட்டானிக்கத் தொடரில் கதிரவமறைப்பு19 ஆண்டுகளுக்கு(6939.69 நாட்களுக்கு) ஒருமுறை 5 சுழற்சிகள் நிகழ்கிறது. கதிரவமறைப்புகள் ஏறத்தாழ அதே நாட்காட்டி நாலின் ஏற்படுகிறது. மேலும், இதன் எண்மத் துணைத்தொடர் ஒவ்வொரு 3.8 ஆண்டுகளில்(1387.94 நாட்களில்) ஐந்தில் ஒரு பங்கு காலத்துக்கு ஒருமுறை நிகழ்கிறது.  
| சூன் 21 | எப்பிரல் 8–9 | சனவரி 26 | நவம்பர் 13–14 | செபுதம்பர் 1–2 |
| --- | --- | --- | --- | --- |
| சூன் 21, 1963 | ஏப்பிரல் 9, 1967 | சனவரி 26, 1971 | நவம்பர் 14, 1974 | செபுதம்பர் 2, 1978 |
| சூன்21, 1982 | ஏப்பிரல் 9, 1986 | சனவரி 26, 1990 | நவம்பர் 13, 1993 | செபுதம்பர் 2, 1997 |
| சூன் 21, 2001 | ஏப்பிரல் 8, 2005 | சனவரி 26, 2009 | நவம்பர் 13, 2012 | செபுதம்பர் 1, 2016 |
| சூன் 21, 2020 | ஏப்பிரல் 8, 2024 | சனவரி 26, 2028 | நவம்பர் 14, 2031 | செபுதம்பர் 2, 2035 |
| சூன் 21, 2039 | ஏப்பிரல் 9, 2043 | சனவரி 26, 2047 | நவம்பர் 14, 2050 | செபுதம்பர் 2, 2054 |
| சூன் 21, 2058 | } |  |  |  |
# 2023 தோடா பேருந்து விபத்து

**2023 தோடா பேருந்து விபத்து** (*2023 Doda bus accident*) என்பது சம்மு மற்றும் காசுமீரில் உள்ள தோடா மாவட்டத்தின் மலைப்பாங்கான பகுதியில் உள்ள ஆழமான பள்ளத்தாக்கில் 15 நவம்பர் 2023 அன்று, பயணிகள் பேருந்தின் ஓட்டுநர் கட்டுப்பாட்டை இழந்து வாகனம் 300-400 அடி (91-122 மீ) உயரத்தில் இருந்து கவிழ்ந்த விபத்தைக் குறிக்கும். இந்தப் பேருந்து கவிழ்ந்த விபத்தில் 39 பேர் இறந்தனர் மற்றும் 17 பேர் காயமடைந்தனர்.
# 2023 தோடா பேருந்து விபத்து

## விபத்து

JK02CN-6555 என்ற பதிவு எண் கொண்ட பேருந்து, 54 பயணிகளுடன், ஒரு ஓட்டுநர் மற்றும் ஒரு நடத்துனரை ஏற்றிச் சென்றது, அது படோட்-கிஷ்த்வார் தேசிய நெடுஞ்சாலையில் துருங்கல்-அசார் அருகே பள்ளத்தாக்கில் பாய்ந்து உயரத்திலிருந்து கீழே விழுந்தது. பேருந்து ராஜ்கரில் இருந்து 2.5 மைல்கள் (4 கிலோமீட்டர்) பயன்படுத்தப்படாத சாலையில் தரையிறங்கியது . பேருந்து அதன் 38 பயணிகள் கொள்ளளவைத் தாண்டியிருந்ததன் காரணமாக ஓட்டுநரால் இறுக்கமான திருப்பத்தைச் சமாளித்து கடக்க இயலாமல் போயிருந்திருக்கலாம்.
# 2023 தோடா பேருந்து விபத்து

## மீட்பு

சம்பவம் நடந்த உடனேயே, அபாபீல் மற்றும் அல்-கைர் அமைப்பின் தன்னார்வலர்கள், உள்ளூர் மக்களுடன் இணைந்து மீட்புப் பணியைத் தொடங்கினர். அவர்களுடன் பின்னர் காவல்துறை, மாநில பேரிடர் மீட்பு படை மற்றும் பிற அரசு மீட்பு நிறுவனங்களில் உள்ளவர்களும் இணைந்தனர். படுகாயமடைந்தவர்களை மீட்க இந்திய விமானப்படை உலங்கூர்திகள் வரவழைக்கப்பட்டன.  
பிரதமர் நரேந்திர மோடி தனது துயரத்தை தெரிவித்தும், குடும்பத்தினருக்கு இரங்கல் தெரிவித்தும் அறிக்கை வெளியிட்டுள்ளார். உயிரிழந்த ஒவ்வொருவருக்கும் பிரதமரின் தேசிய நிவாரண நிதியில் இருந்து தலா 2 லட்சம் மற்றும் காயமடைந்தவர்களுக்கு ரூ.50,000-ம் இழப்பீடு தொகையாக வழங்கப்படும் என அறிவித்தார். உள்துறை அமைச்சர் அமித் சா உயிரிழப்புகள் குறித்த வேதனையைப் பகிர்ந்து கொண்டார், குடும்பங்களுக்கு இரங்கலைத் தெரிவித்தார், மேலும் உள்ளூர் நிர்வாகத்தால் நடந்து வரும் மீட்புப் பணிகளை ஏற்றுக்கொண்டார். லெப்டினன்ட் கவர்னர் மனோஜ் சின்கா இரங்கல் தெரிவித்து, உயிரிழந்தவர்களின் குடும்பத்தினருக்கு ஆறுதல் கூறினார். உதவி வழங்க கோட்ட ஆணையர் மற்றும் மாவட்ட நிர்வாகிகளுக்கு உத்தரவிட்டார்.  
மக்கள் சனநாயகக் கட்சியின் தலைவர் மெகபூபா முப்தி அதிர்ச்சியையும் சோகத்தையும் தெரிவித்து, இரங்கல் தெரிவித்தார். நிர்வாகத்தின் மூலம் மீட்புப் பணிகளை துரிதப்படுத்த அவர் வலியுறுத்தினார். சனநாயக முற்போக்கு ஆசாத் கட்சித் தலைவர் குலாம் நபி ஆசாத், மேம்படுத்தப்பட்ட சாலை உள்கட்டமைப்பின் அவசியத்தை வலியுறுத்தினார் மற்றும் பாதிக்கப்பட்ட குடும்பங்களுக்கு ஆதரவைத் தெரிவித்தார். தேவையான உதவிகள் வழங்கப்படுவதை உறுதி செய்யுமாறு அவர் சின்காவிற்கு அழைப்பு விடுத்தார்.
# சதி சுலோச்சனா (கன்னடத் திரைப்படம்)

***சதி சுலோச்சனா*** என்பது 1934 ஆம் ஆண்டு ஒய். வி. ராவ் இயக்கிய இந்திய கன்னடத் திரைப்படமாகும். இப்படம் 3 மார்ச் 1934 இல் வெளியானது. இது கன்னட மொழியின் முதல் பேசும் படமாகும். பழைய மைசூர் சாம்ராஜ்யத்தில் திரையிடப்பட்ட முதல் திரைப்படமும் இதுவாகும்.  
இது ஒரு தொலைந்த திரைப்படமாகும் . முதலில் இத்திரைப்படத்தில் 18 பாடல்கள் இருப்பதாக நம்பப்பட்டது. ஆனால் தனியார் ஆவணக் காப்பகத்தில் கிடைத்த ஒரு கிராமபோன் பதிவு உறையில், முதல் நான்கு கன்னட பேசும் படங்களில் ஒலிப்பதிவு செய்யப்பட்ட ஒலித் தடங்கள் இல்லை என்ற கருத்தை பொய்யாக்கும் வகையில், படத்தில் 30 பாடல்கள் இருப்பதாக தெரியவந்தது.
# சதி சுலோச்சனா (கன்னடத் திரைப்படம்)

## கதை

சதி சுலோச்சனா திரைப்படமானது இராமாயணத்தில் வரும் சுலோச்சனா என்ற கதாபாத்திரத்தை அடிப்படையாகக் கொண்டது. அவர் இந்திரஜித்தின் மனைவியும், இராவணனின் மருமகளும் ஆவார். இராமனுக்கும் இராவணனுக்கும் இடையே நடக்கும் போரின் போக்கை சுலோச்சனாவின் பார்வையில் காட்ட இப்படம் முயற்சிக்கிறது. இராவணன் இராமனின் மனைவியான சீதையை தனது இலங்கை நாட்டுக்குக் தூக்கிச் சென்று, இராமனைப் போருக்கு இழுக்கிறான். போரின் போது, இராமனின் தம்பி இலட்சுமணன், இந்திரஜித்தின் அம்பினால் மயக்கமடைகிறான். பின்னர் சஞ்சீவி என்ற மூலிகையால் உயிர்ப்பிக்கப்படுகிறான். புத்துயிர் பெற்ற இலட்சுமணன் இந்திரஜித்தை கொன்று சுலோச்சனாவை விதவையாக்குகிறான். இராமனால் இராவணனன் தோல்வியடைதலும், இந்திரஜித் கொல்லப்படுதலும் சுலோச்சனாவின் கண்களால் பார்க்கப்படுகிறது. கணவன் இறந்த வேதனையை தாங்க முடியாமல் சுலோச்சனா உடன் கட்டை ஏறுகிறாள்.
# சதி சுலோச்சனா (கன்னடத் திரைப்படம்)

## நடிகர்கள்

- இந்திரசித்தாக சுப்பையா நாயுடு
- சுலோச்சனாவாக திரிபூராம்பா
- இராவணனாக ஆர். நாகேந்திர ராவ்
- மண்டோதரியாக இலட்சுமி பாய்
- இலட்சுமணனாக ஒய். வி. ராவ்
- நாரதராக சி. வி. சேசாசலம்
- இராமனாக டி. என். மூர்த்தி ராவ்
- சகியாக எஸ். கே. பத்மாதேவி
- இந்துபாலா
# சதி சுலோச்சனா (கன்னடத் திரைப்படம்)

## பின்னணி

படத்தின் தயாரிப்பாளர் பெங்களூரைச் சேர்ந்த மார்வாடி தொழிலதிபர் (இராசத்தானின் ஜலோர் மாவட்டம் அஹோரை பூர்வீகமாகக் கொண்டவர்) ஷா சமன்லால் தூங்காஜி ஆவார். அவர் 1932 இல் பெங்களூரில் சவுத் இந்தியா மூவிடோன் என்ற திரைப்படத் தயாரிப்பு நிறுவனத்தைத் தொடங்கினார். இராவணன், இராவணனின் மகன் இந்திரசித்து, இராவணனின் மனைவி மண்டோதரி, இந்திரஜித்தின் மனைவி சுலோச்சனா போன்ற இராமாயணத்தின் கதாபாத்திரங்களை உள்ளடக்கிய *சதி சுலோச்சனா* என்ற தொன்மவியல் திரைப்படத்தை உருவாக்க அவர் முடிவு செய்தார். அதன்படி யாரகுடிபதி வரத ராவை படத்தின் இயக்குநராகவும், இலட்சுமணன் பாத்திரத்தில் நடிக்கவும் நியமித்தார். திரைக்கதை, உரையாடல், பாடல்களை எழுத பெல்லாவே நரஹரி சாஸ்திரியை ஈடுபடுத்தினார். முன்னதாக திரைப்படங்களில் அறிமுகமான நாகேந்திர ராவ், இராவணன் வேடத்தில் நடிக்கத் தேர்ந்தெடுக்கப்பட்டு, கூடுதலாக தயாரிப்பு நிர்வாகத்தில் பொறுப்பு வழங்கப்பட்டது.
# வார்ப்புரு:Infobox punctuation mark

| header1 = <div></div>  
| label2 = Other&nbsp;names
| data2 = }  
| label3 =
| rowstyle4 = float:;
| data4 = }  
| header11 =  
| header20 =
| rowclass21 = bulletlist
| rowstyle21 = float:;
| data21 = }  
| header30 =
| data31 = }  
| label32 = In mathematics
| data32 = }  
| label33 = In IPA
| data33 = }  
| label35 = In LaTeX
| data35 = }  
}}<noinclude></noinclude>
# உலகளாவிய காலநிலை நடவடிக்கை நாள்

**உலகளாவிய காலநிலை நடவடிக்கை நாள்** (Global Day of Climate Action 2020) என்பது 2020 ஆம் ஆண்டு செப்டம்பர் மாதம் 25 ஆம் தேதியன்று நடந்த உலகளாவிய நேரடி எதிர்ப்பு நடவடிக்கையாகும். வெள்ளிக்கிழமைகளுக்கான எதிர்காலம் அல்லது காலநிலைக்கான இளைஞர்கள் என்ற மாணவர்கள் அமைப்பு மற்றும் மற்றும் 350. ஆர்கு போன்ற பிற செயலில் உள்ள அமைப்புகளால் இந்நிகழ்வு ஏற்பாடு செய்யப்பட்டது. காலநிலை மாற்றத்தின் தாக்கம் மற்றும் விரைவாக அதிகரிக்கும் உலகளாவிய உமிழ்வு குறித்த விழிப்புணர்வை அதிகரிப்பதை நோக்கமாகக் கொண்ட எதிர்கால நடவடிக்கைகளுக்கான ஒரு பகுதியாக இந்தப் போராட்டம் நடத்தப்பட்டது. .  
பருவநிலை நெருக்கடிக்கு எதிரான இப்போராட்டத்தில் உறுதியான நடவடிக்கைகளை வலியுறுத்தவும், இளைஞர்களின் எதிர்கால உரிமைக்காகவும் ஆயிரக்கணக்கான நகரங்கள் நிகழ்வுகள் மற்றும் ஆர்ப்பாட்டங்களை நடத்தின. நிகழ்வின் புள்ளிவிவரங்களின்படி, பங்கேற்பாளர்கள் பின்வருமாறு: 154 நாடுகள், 2362 நகரங்கள் மற்றும் 3615 நிகழ்வுகள் அறியப்படுகின்றன.. இருப்பினும், கோவிட் விதிகள் காரணமாக பங்கேற்பாளர்களின் எண்ணிக்கை கட்டுப்படுத்தப்பட்டதாகக் கூறப்படுகிறது.
# புவியியல் நிலைகள்

புவியியல் அளவுகளில் , வெவ்வேறு **புவியியல் நிலைகள்** வேறுபடுத்தப்பட்டுள்ளன.  
- **உள்ளூர் அளவிலான** நிலை ஒரு சிறிய பகுதியுடன் தொடர்புடையது, பொதுவாக ஒரு நகரம் அல்லது நகராட்சி ;
- **பிராந்திய அளவிலான** நிலை ஒரு பெரிய பகுதியுடன் தொடர்புடையது, பொதுவாக ஒரு பகுதி, மாநிலம் அல்லது மாகாணம் ;
- **தேசிய அளவிலான** நிலை ஒரு நாட்டைப் பற்றியது;
- **கண்ட அளவு** நிலை என்பது ஒரு கண்டத்தைக் குறிக்கிறது;
- **உலகளாவிய அளவு** உலகம் முழுவதற்கும் பொருந்தும்;
- **ஆற்றுச் செயல்முறை அளவு நிலை** என்பது நதிப் படுகைகளுடன் தொடர்புடையடாகும். எடுத்துக்காட்டாக இந்த அளவு முக்கியமாக மாசுபாட்டின் பின்னணியில் பயன்படுத்தப்படுகிறது,  
கொண்ட உலகம் .]]
அமெரிக்கா .]]
.]]
புவியியலுக்குள் புவியியல் நிலைகளின் பயன்பாடு **பகுப்பாய்வு அளவீடுகள்** என்றும் அறியப்படுகிறது.  
பல நாடுகளின் ஒரு பகுதி (மத்திய கிழக்கு அல்லது மேற்கு ஆபிரிக்கா போன்றவை) சில சமயங்களில் கண்டங்கள் அளவிலான அளவிலும், சில சமயங்களில் பிராந்திய அளவிலும் கணக்கிடப்படுகிறது. . உண்மையில், இரண்டும் தவறானது, ஏனெனில் அது ஒரு கண்டத்தை உள்ளடக்கவில்லை, ஆனால் ஒரு நாட்டை விட பெரியது, அதே நேரத்தில் பிராந்திய அளவு தேசிய அளவை விட சிறியது. சில நேரங்களில் பன்னாட்டு அளவிலான நிலையும் இதற்குப் பயன்படுத்தப்படுகிறது, ஆனால் இந்த சொல் பொது பயன்பாட்டில் இல்லை.